armvectores/hy_wikipedia_2023 huggingface dataset:
Կուբան-Մերձազովյան դաշտավայր

Կուբան-Մերձազովյան դաշտավայր, Մերձկուբանյան դաշտավայր, հարթավայր Արևմտյան Նախակովկասում, Կուբանի ստորին հոսանքից հյուսիս։ Արևմուտքում ողողվում է Ազովի ծովով, հյուսիսից սահմանափակվում Դոն և Մանիչ գետերի ցածրություններով, արևելքից՝ Ստավրոպոլյան բարձրությունով։ Կազմված է մեզոզոյան նստվածքային ապարներից, ծածկված լյոսային ավազակապերով և կավերով։ Հյուսիս-արևմուտքում կա գազի հանքավայր։ Կլիման չափավոր ցամաքային է՝ տարեկան 400—600 մմ տեղումներով։ Սևահողային տափաստանները մեծ մասամբ հերկված են։ Կուբան-Մերձազովյան դաշտավայրը Հյուսիսային Կովկասի հացահատիկային կարևոր շրջանն է։
Պրութինգ

Պրութինգ (գերմ.՝ Prutting), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմ շրջանի կազմի մեջ։ Բնակչությունը կազմում է 2525 մարդ (դեկտեմբերի 31, 2010 թվական)։ Զբաղեցնում է 16,22 կմ² մակերես տարածք։ Պաշտոնական կոդ՝ 09 1 87 163։


== Ծանոթագրություններ ==


== Արտաքին հղումներ ==
Պաշտոնական կայք
Սուրբ Հարություն եկեղեցի (Խարկով)

Անվան այլ կիրառումների համար տե՛ս՝ Սուրբ Հարություն եկեղեցի (այլ կիրառումներ)
Սուրբ Հարություն եկեղեցի (ուկրաիներեն՝ Вірме́нська це́рква Сурб Арутю́на у Ха́ркові), Հայ առաքելական եկեղեցու տաճար Ուկրաինայի Խարկով քաղաքում։ Գտնվում է «Կիևսկայա» մետրոյի կայարանի մոտ։ Ճարտարապետը՝ կառուցման պահին Խարկովի գլխավոր ճարտարապետ Պավել Չեչելնիցկի։ Օծված է 2004 թվականի օգոստոսի 24-ին։


== Պատմություն ==
Խարկովում առաջին հայ քահանան եկել սկսել է գործել 1870 թվականին։ Հայկական աղոթքատունը XX դարի սկզբին գտնվում էր Դմիտրևսկի փողոցի վրա։ 1902 թվականին տեղափոխվել է Ինստրումենտալնի նրբանցք, Խարկովի համալսարանի պրիվատ-դոցենտ Ռիխտերի տուն։ Այս տանն էլ ապրում էր քահանան, Սրապիոն Սամուելյան Տեր-Խաչատուրյանը։ 1910 թվականին հայկական եկեղեցին նորից փոխեց հասցեն, տեղափոխվելով Գ. Դավթյանցի տուն։
Սովետական իշխանության առաջին տարիներին հայկական կրոնական համայնքը շարունակում էր իր գործունեությունը։ 1925 թվականի օգոստոսի 3-ին գրանցվեց «Հայկական քարոզչական քրիստոնեական կրոնական ընկերությունը», որը ստեղծվեց Սուրբ Գրիքոր եկեղեցու ներքո։ Այս եկեղեցու շենքը քանդվեց Երկրորդ համաշխարհային պատերազմի տարիներին։
Նորագույն ժամանակներում նոր հայկական եկեղեցին կառուցվել է Շևչենկոյի փողոցում։ Եկեղեցու հարևանությամբ կառուցվում է հայկական մշակույթի կենտրոնը։ Շինարարության ընթացքում Սուրբ Հարություն եկեղեցում անցկացվում են հայերեն լեզվի, հայաստանի պատմության և պարերի դասընթացներ։
Կաթոլիկ եկեղեցու քննադատություն

Կաթոլիկ եկեղեցու քննադատություն, Կաթոլիկ եկեղեցու ներկայիս և պատմական գործողությունների, ուսմունքի, բացթողումների, կառուցվածքի, աստվածաբանական տարաձայնությունների վերաբերյալ դիտողությունների ամբողջություն։ Կաթոլիկ եկեղեցու քննադատները հաճախ են քննության ենթարկում Պապական անդրանիկության և գերազանցության, եկեղեցական կառուցվածքի և կառավարման բաղադրիչները։ Քանի որ Կաթոլիկ եկեղեցին, ներկայացնելով թվով քրիստոնյաների կեսից շատին, և Երկիր մոլորակի բնակչության մեկ վեցերորդը, խոշորագույն քրիստոնեական եկեղեցին է, դրա քննադատությունը միշտ չէ որ համընկնում է քրիստոնյա հավատացյալների մեծամասնության կարծիքին։
Կաթոլիկ եկեղեցու քննադատությունը նախկին դարերում ավելի շատ կապված էր աստվածաբանական և եկեղեցագիտական վեճերի հետ։ Ի լրացումն այդ աստվածաբանական վեճերի 16-րդ դարի Եվրոպայում տեղի ունեցած բողոքական Ռեֆորմացիան սկիզբ էր առել նաև ունեցել կաշառված հոգևորականության եկեղեցական պրակտիկայի խախտումների պատճառով։ Քաղաքական տարաձայնությունները ծանրանում էին նաև բողոքականների և կաթոլիկների միջև դեռ Ռեֆորմացիայի ժամանակ առաջացած և մինչ օրս շարունակվող աստվածաբանական վեճերով, որոնք դրսևորվում են քրիստոնեական դավանությունների բազմազանությամբ։ Կաթոլիկ եկեղեցու ժամանակակից քննադատությունը վերաբերվում է, առաջին հերթին, փիլիսոփայությանը և մշակույթին, ինչպես նաև, օրինակ, քրիստոնեության և մարդասիրության դիմակայությանը։ Սակայն դա վերաբերվում է ոչ միայն Կաթոլիկ եկեղեցուն, այլ նաև բոլոր քրիստոնեական դավանանքներին։


== Տես նաև ==
Հայ առաքելական եկեղեցու քննադատություն


== Արտաքին հղումներ ==
ԹերահավատDenominational Differences - Roman Catholicism, FAQs by Lutheran Church–Missouri Synod, archived by Internet Archive
WELS Topical Q&A: Religion - Roman Catholic, archived by Internet Archive
Կաթոլիկությունն այսօր, Forward in Christ, Vol 84, No. 11, Nov 1997ՋատագովԿաթոլիկ ձեռնարկ – A comprehensive source on the Roman Catholic Church.
Կաթոլիկ Վիքի, archived by Internet Archive


== Ծանոթագրություններ ==
Սալսուի ճակատամարտ

Սալսուի ճակատամարտ, վիթխարի ճակատամարտ, որը տեղի է ունեցել 612 թվականին Գոգուրեո-Սուի պատերազմի երկրորդ արշավին՝ Կորեական Գոգուրեոյի և Չինական Սուի դինաստիայի միջև։ Գոգուրեոն ճնշող հաղթանակ է տարել թվով գերազանցող Սուիի ուժերի հանդեպ Սալսու գետի մոտ։


== Պատմություն ==
612 թվականին Սուի դինաստիայի Յանգ կայսրը հարձակվում է Գոգուրեոյի վրա ավելի քան մեկ միլիոնանց զորքով։ Չկարողանալով հաղթահարել Լիաոյանգի պաշտպանությունը՝ նա Գոգուրեոյի մայրաքաղաք Փհենյան է ուղարկում 300,000 զինվոր։ Գոգուրեոյի գեներալ Էուլյի Մունդեոկը պաշտպանվել է Սուիի զորքերից ամիսներ շարունակ, նահանջելով չինական զորքերին տարել է Գոգուրեոյի տարածք, որտեղ Սալսու գետի մոտ հարձակում էր պատրաստվել։ Էուլյի Մունդեոկը ամբարտակի միջոցով հեռացրել էր գետի ջուրը, և երբ Սուիի զորքերը հասել են գետին, ջրի մակարդակը շատ ցածր էր։ Երբ Սուիի զորքը գետն անցնելու ճանապարհի կեսին էր, Էուլյի Մունդեոկը բացել է ամբարտակը՝ խեղդամահ անելով հազարավոր զինվորների։ Այնուհետև Գոգուրեոյի հեծելազորը հարձակվում է մնացած ուժերի վրա՝ պատճառելով հսկայական կորուստներ։
Ողջ մնացած զինվորները ստիպված էին նահանջել դեպի Լյաոդունի թերակղզի։ Նահանջող զինվորներից շատերը մահացել են հիվանդություններից կամ սովից, քանի որ բանակը սպառել էր սննդի պաշարները։ Արդյունքում 300,000 զինվորից ողջ մնացին միայն 2,700-ը։ Սալսու ճակատամարտը ըստ «դասական սահմանման» համարվում է պատմության ամենամահաբեր ճակատամարտերից մեկը։
Այդ ճակատամարտով Գոգուրեոն հաղթեց Գոգուրեո-Սու պատերազմը, մինչդեռ Սուի դինաստիան, աշխատուժի և ռեսուրսների հսկայական կորուստներ կրելով, սկսում է քանդվել ներսից, ինչը ի վերջո բերում է ներքին պառակտման։ Արդյունքում Սուի դինաստիային փոխարինում է Թանգ դինաստիան։


== Ծանոթագրություններ ==
Խարբազ

Խարբազ (ռուս.՝ Харбаз), գետ Ռուսաստանում, հոսում է Հյուսիսային Օսիա-Ալանիայի հանրապետությունում, Կառաչաեվո-Չեռկեսկայա հանրապետությունում։ Գետաբերանը տեղակայված է Մալկա գետի ձախ ափով՝ 181 կմ հեռավորության վրա։ Գետի երկարությունը 23 կմ։ Ջրահեռացման տարածքը 34 կմ²:


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Արևմտյան Կասպյան ավազանային շրջանին, գետային ավազանը Մալկա, ենթաավազանը՝ բացակայում է։ Գետի ջրատնտեսային տեղամասը Կասպից ծովից մինչև Վոլգա և Թերեք գետերի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000512108200004149
Հիդրոլոգիական ուսումնասիրությունների կոդը - 108200414
Ավազանի կոդը - 07.02.00.005
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բեյլի-Հասան

Բեյլի-Հասան, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ստեպանովո (գյուղ, Դեմիդովսկի շրջան)

Անվան այլ կիրառումների համար տե՛ս՝ ՍտեպանովոՍտեպանովո (ռուս.՝ Степаново), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
CCTV Ռուսերեն

CCTV Ռուսերեն (ռուս.՝ CCTV Русский), Չինաստանի կենտրոնական հեռուստատեսության ռուսերեն լեզվով շուրջօրյա հեռարձակում իրականացնող միջազգային հեռուստաալիք, ընկերության օտարալեզու ալիքներից վեցերորդն է։ Հեռուստաալիքը հիմնականում ուղղված է ռուսալեզու հեռուստադիտողներին։ Այս ալիքի հեռարձակման շնորհիվ ՉԿՀ-ը դարձավ առաջատարը աշխարհում միջազգային հեռարձակման լեզուների քանակությամբ։
Հեռուստաալիքը եթեր է սկսել հեռարձակվել 2009 թվականի սեպտեմբերի 10-ից Chinasat 6B и EB-9A արբանյակներից։ Հեռուստաալիքի ծածկույթը տարածվում է ԱՊՀ և Մերձբալթյան և Արևմտյան Եվրոպայի երկրներում։ Պոտենցիալ հեռուստադիտողների թիվը հասնում է 300 միլիոնի։


== Արտաքին հղումներ ==
Պաշտոնական կայք Archived 2016-02-17 at the Wayback Machine. (ռուս.)
Արցանց հեռարձակում Archived 2013-03-16 at the Wayback Machine. (ռուս.)


== Ծանոթագրություններ ==
Լիսիչկին (այլ կիրառումներ)

Լիսիչկին, կարող է վերաբերել՝

Լիսիչկին - գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում
Լիսիչկին - գյուղ (խուտոր) Ռուսաստանի Դաշնության Ռոստովի մարզի Կոնստանտինովսկի շրջանում
Պլակսի

Պլակսի (էստ․՝ Plaksi), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գրենվիլլ

Գրենվիլլ (անգլերեն՝ Greenville), Լիբերիայի հարավ-արևմուտքում գտնվող Սինոե երկրամասի ամենամեծ քաղաքն է և վարչկենտրոնը։ Բնակչությունը կազմում է 16,434 մարդ՝ 2008 թվականի տվյալներով։ Քաղաքը մտնում է Լիբերիայի 10 ամենամեծ քաղաքների մեջ։ Քաղաքում խոսում են անգլերեն և որոշ Կրու լեզուներով։ Տեղակայված է մայրաքաղաք Մոնրովիայից 150 մղոն դեպի հարավ-արևելք։
Գլամոչ (համայնք)

Անվան այլ կիրառումների համար տե՛ս՝ Գլամոչ (այլ կիրառումներ)Գլամոչ համայնք (բոս․՝  և խորվ.՝ Glamoč, սերբ.՝ Гламоч), համայնք Բոսնիա և Հերցեգովինայում։ Վարչականերոն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Գլամոչ քաղաքը։


== Բնակչություն ==
1991 թվականի մարդահամարի տվյալների համաձայն՝ համայնքում բնակվել են 12543 մարդ։


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==
(768) Ստրուվեանա

(768) Ստրուվեանա (անգլ.՝ Struveana), աստերոիդ աստերոիդների հիմնական գոտում։ Հայտնաբերվել է 1913 թվականի հոկտեմբերի 4-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 3,143618 ա. մ., առավելագույնը մոտենում է 2,4887 ա. մ. հեռավորության վրա և հեռանում 3,7985 ա. մ.։ Արեգակի շուրջ մեկ ամբողջական պտույտ է կատարում 2035,84 երկրային օրվա ընթացքում, իր ուղեծրով շարժվելով միջինում 0,176831 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(768) Ստրուվեանա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովովլադիմիրովկա (գյուղ, Ելանեցի շրջան)

Անվան այլ կիրառումների համար տե՛ս՝ ՆովովլադիմիրովկաՆովովլադիմիրովկա (ուկրաիներեն՝ Нововолодимирівка), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1802 թվականին։
2001 թվականի տվյալներով Նովովլադիմիրովկա գյուղում բնակվում էր 465 մարդ։ Բնակավայրը զբաղեցնում է 1545 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պերնաս

Պերնաս, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Կաթնաղբյուրի պատմության և մշակույթի անշարժ հուշարձանների ցանկ (այլ կիրառումներ)

Կաթնաղբյուրի պատմության և մշակույթի անշարժ հուշարձանների ցանկ, կարող է վերաբերել՝

Կաթնաղբյուրի պատմության և մշակույթի անշարժ հուշարձանների ցանկ - Արագածոտնի մարզի Կաթնաղբյուր գյուղի պատմության և մշակույթի հուշարձանների ցանկը
Կաթնաղբյուրի պատմության և մշակույթի անշարժ հուշարձանների ցանկ - Կոտայքի մարզի Կաթնաղբյուր գյուղի պատմության և մշակույթի հուշարձանների ցանկը
Վիրժինիա (Մինաս Ժերայս)

Վիրժինիա  (պորտ.՝ Virgínia), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 8817 մարդ՝ 2006 թվականի տվյալներով։ Գրավում է 326,418 կմ2 տարածք։ Բնակչության խտությունը կազմում է՝ 27,0 մարդ/կմ2։


== Պատմություն ==
Քաղաքը հիմնադրվել է 1911 թվականի օգոստոսի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 41.170.921,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.698,27 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,709 (տվյալները ՄԱԿ-ի զարգացման ծրագրի)։
Միխայիլ Զեմսկով

Միխայիլ Միխայլովիչ Զեմսկով (ռուս.՝ Михаил Михайлович Земсков, մայիսի 2, 1994(1994-05-02), Վլադիմիր, Ռուսաստան), ռուս ֆուտբոլիստ, ՖԱԼ Ավանգարդ ակումբի հարձակվող և կիսապաշտպան։


== Կենսագրություն ==
Վլադիմիրի ֆուտբոլի սան է։ 2010-2012 թվականներին խաղացել է Վլադիմիրի շրջանի առաջնությունում «Տորպեդովեց» ակումբի կազմում։ 2011/12 մրցաշրջանում անցկացրել է 8 խաղ և խփել մեկ գոլ Վլադիմիրի «Տորպեդո» ակումբի կազմում, որը հանդես էր գալիս երկրորդ դիվիզիոնում։ 2012 մրցաշրջանում «Տորպեդոյի» կազմում սիրողական առաջնությունում անցկացրել է 14 խաղ և խփել 16 գոլ։ 2012/13 և 2014/15 մրցաշրջաններում նորից հանդես է եկել ՊՖԼ առաջնությունում՝ անցկացնելո 61 խաղ և խփելով 15 գոլ։ Ռուսաստանի ՖԱԼ գավաթի 2015 թվականի խաղարկությունում «Կռիլյա Սովետով» ակումբի կազմում անցկացրած հինգ խաղերի ընթացքում խփել է երկու գոլ, բայց արդյունքում պայմանագիր չի կնքել։ 2015/16 մրցաշրջանում տեղափոխվել է Յարոսլավլի «Շիննիկ» ակումբ, որի կազմում հասել է մինչև 2017/18 Ռուսաստանի գավաթի խաղարկության կիսաեզրափակիչ։
2014 թվականի հունվարին և փետրվարին անցկացրել է ընկերական հինգ խաղ Ռուսաստանի երիտասարդական հավաքականում, խփել երկու գոլ Էստոնիայի դեմ խաղում (3:0)։
2018 թվականի հունիսին պայմանագիր է կնքել Կուրսկի «Ավանգարդ» ակումբի հետ։


== Ընտանիք ==
Եղբայրը՝ Ալեքսեյ (ծնվել է 2002 թվականին),
Կինը՝ Անաստասիա (2016 թվականից)։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Ֆուտբոլիստի էջը Sportbox.ru կայքում
Պրոֆիլը transfermarkt.com կայքում(անգլ.)
Նիզամի (այլ կիրառումներ)

Նիզամի եզրը կարող է վերաբերել․

Նիզամի (Արարատի մարզ), գյուղ Հայաստանի Արարատի մարզում Մասիսի տարածաշրջանում։
(3770) Նիզամի, աստերոիդ աստերոիդների հիմնական գոտում։
Դիմա Բիլան

Դիմա Նիկոլայի Բիլան (ծննդյան օրվանից անունը մինչ 2008 թվականի հունիս՝ Վիկտոր Նիկոլայի Բելան, ծնվ. 1981 թվականի դեկտեմբերի 24, գյուղ Մոսկովսկի, Ուստ Ջեգուտա քաղաքի մաս, Կարաչայ-Չերքեզիա, Ռուսաստան, ԽՍՀՄ), ռուս երգիչ, առավել հայտնի որպես Դիմա Բիլան։ 2008 թվականի հունիսին մականունը դարձել է իր իսկական անունն ու ազգանունը։
Դիմա Բիլանը ներկայացրել է Ռուսաստանը Եվրատեսիլ երգի մրցույթում երկու անգամ. 2006 թվականին «Never Let You Go» երգով՝ գրավելով երկրորդ հորիզոնական, և 2008 թվականին «Believe» երգով՝ գրավելով առաջին հորիզոնականը և դառնալով առաջին ռուս երգիչը, որ հաղթել է Եվրատեսիլ մրցույթը։
Դիմա Բիլանը Կաբարդա-Բալկարիայի (2006), Չեչնիայի (2007), Ինգուշիայի (2007) վաստակավոր արտիստ է և Կաբարդա-Բալկարիայի ժողովրդական արտիստ (2008)։
Դիմա Բիլանը ծրագրում է դառնալ կոսմիկ զբոսաշրջիկ։


== Կենսագրություն ==


=== Ընտանիք ===
Հայրը՝ Նիկոլայ Միխայիլի Բելան, աշխատել է մեխանիկ, ճարտարագետ:
Մայրը՝ Նինո Դմիտրիի Բելան, աշխատել է ջերմոցներում, ապա՝ սոցիալական ոլորտում։
Ավագ քույրը՝ Ելենա Բելան-Զիմինա (ծնվ. 1980), մոդելյեր, աշխատել է մատուցողուհի, ամուսնացել է 2006 թվականին Գենադի Զիմինի հետ։
Կրտսեր քույրը՝ Աննա Բելան (ծնվ. 1994):


=== Մանկություն ===
Վիտյա Բելանը ծնվել է 1981 թվականի դեկտեմբերի 24-ին Ուստ Ջեգուտա քաղաքում (Կարաչայ-Չերքեզիա)։ Մեկ տարի անց ընտանիքը տեղափոխվել է Նաբերեժնի Չելնի, ևս 5 տարի անց՝ Մայսկի քաղաք (Կաբարդա-Բալկարիա), որտեղ Վիտյան մինչև 9-րդ դասարան սովորել է երկրորդ դպրոցում, հետո ավարտել է միջնակարգ կրթությունը № 14 դպրոցում։
Հինգերորդ դասարանում Վիկտորն ընդունվել է երաժշտական դպրոց, որտեղ ավարտել է ակորդեոնի դասարան։ Մասնակցել է տարբեր երաժշտական մրցույթների և փառատոնների։ 1999 թվականին տեղափոխվել է Մոսկվա «Չունգա Չանգա» փառատոնին մասնակցելու համար, որը նվիրված է եղել Յուրի Էնտինի և Դավիդ Տուխմանովի ստեղծագործությանը։ Վիտյա Բելանը ստացել է դիպլոմը Իոսիֆ Կոբզոնի ձեռքից։


=== Երաժշտական կրթություն ===
2000-2003՝ Գնեսինների անվան պետական երաժշտական ուսումնարան։ Մասնագիտություն՝ դասական վոկալ։
2001-2002՝ դարձել է «Ֆեստոս» փառատոնի մրցանակակիր։ 
2003-2005՝ ԳԻՏԻՍ (ընդունվել է միանգամից 2-րդ կուրս)


== Ծանոթագրություններ ==


== Արտաքին հղումներ ==
www.bilandima.ru Դիմա Բիլանի. պաշտոնական կայք
Դիմա Բիլանի միջազգային ակումբ (պաշտոնական)
Խաղարկային կինո

Խաղարկային կինո (անգլ.՝ Live action), կինոարվեստի տեսակ, որի հիմքում կա սցենարում իրականացված և ռեժիսորի կողմից մեկնաբանվող սյուժե, որը ստեղծվում է դերասանական խաղի, օպերատորական և այլ արվեստների օգնությամբ։ Խաղային կինոն հակադրվում է ոչ-խաղային կինոյին, որը ընդգրկում է վավերագրական ու գիտա-ժողովրդական կինոները և մուլտիպլիկացիան։ Առանձին ֆիլմերում հնարավոր է դերասանների խաղի և վավերագրականության խառնուրդը (գեղարվեստա-վավերագրական կինո)։ Նաև հնարավոր է դերասանների խաղով մուլտֆիլմների ստեղծումը (օրինակ՝ «Նոր Գուլիվերը») կամ դերասանների մասնակցումը գիտա-ժողովրդական ֆիլմերին։


== Տես նաև ==
Ոչ-խաղային կինո
Կինոյի ժանրեր
Գեղարվեստական ֆիլմ
Շարժական գրադարան

Շարժական գրադարան, դարակներով կամ ցուցապահարաններով սարքավորված տրանսպորտային միջոց՝ գրքեր տեղափոխելու համար։ Հարմար է փոքր և հեռավոր բնակավայրերի համար, որտեղ սովորական գրադարան ստեղծելը նպատակահարմար չէ։ Արևմտյան երկրներում շարժական գրադարանները երբեմն նախատեսված էին հաշմանդամություն ունեցող այն անձանց համար, ովքեր տեղաշարժման դժվարություն ունեին։
Քենիայում այս նպատակով օգտագործում են բեռնակիր կենդանիների, իսկ Վենեսուելայում գրքերը դժվարանցանելի լեռնային շրջաններ են տանում էշերի և ջորիների վրա։


== Պատմություն ==
ԱՄՆ-ում առաջին շարժական գրադարանն ի հայտ եկավ 1904 թվականին (ըստ այլ տվյալների՝ 1905 թվականին) Մերիլենդ նահանգում։ Նրա հեղինակը Մերի Թիթքոմբն էր (1857–1932)։ Գերմանիայում առաջին անգամ նման գրադարան ստեղծվեց 1920-ական թվականներին Մյունխենում՝ տրամվայի հիման վրա։ 1926 թվականին Վորմս քաղաքի գրադարանը ավտոբուս սարքավորեց այս նպատակով։


== Տես նաև ==
Գեղարվեստական շրջիկ ցուցահանդեսների ընկերություն
Գրադարան


== Ծանոթագրություններ ==


== Արտաքին հղումներ ==
Հոգևոր գրականության շարժական գրադարան Archived 2005-09-13 at the Wayback Machine.
Գրադարաններ և իշխանություն։ Փոխազդեցության բնագավառներ
Կարճևանի ջրանցք

Կարճևանի ջրանցք, ջրանցք Հայաստանի Սյունիքի մարզում։ Տեղաբնակների մոտ առավել հայտնի է որպես «Կարճկանալ»։ Ջրանցքի շինարարությունը սկսվել է 1924 թվականին, հանդիսավոր բացումը կատարվել է 1931 թվականին նոյեմբերի 29-ին։ Ունի 25 կմ երկարություն, սնուցումը՝ Կարճևան գետից։ Ջրհավաքի մակերեսը՝ 31 կմ2, բարձրությունը 2500 մ։ Ոռոգել է Այգեձոր, Վահրավար, Գուդեմնիս, Կուրիս, Կարճևան գյուղերի հողատարածությունները։ Ներկայումս չի գործում։


== Ծանոթագրություններ ==
Պրուդենշալ պլազա 2

Պրուդենշալ պլազա 2, երկնաքեր Իլինոյս նահանգի Չիկագո քաղաքում՝ կառուցված 1990 թվականին։


== Փաստեր ==
303 մետր բարձրության սայրից նա համարվում է բարձրությամբ Չիկագոյում 6-րդը, իսկ ԱՄՆ-ում 13-րդը։
Շինությունը ստացել է 8 մրցանակ, սկսածThe Best Structure Award, որին արժանացել է 1995 թվականին։
Կից երկնաքերն է Պրուդենշալ պլազա 1-ը, սայրի բարձրությունը ավելի փոքր է քան Պրուդենշալ պլազա 2 ի սայրինը։
Շինությունը հայտնվում է Watch Dogs տեսախաղում։
Շինությունում տեղակայված են Կանադայի և Չինաստանի դիվանագիտական ներկայացուցչությունները։


== Պատկերասրահ ==

		
		
		


== Տես նաև ==
Չիկագոյի բարձրահարկ շենքերի ցանկ
ԱՄՆ-ի ամենաբարձր շենքերի ցանկ
Աշխարհի ամենաբարձր շենքերի և կառույցների ցանկ
Աշխարհի ամենաբարձր շենքերի ցանկ


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Պրուդենշալ պլազա 2 Emporis.com կայքում(անգլ.)
Սումիդա

Սումիդա  (ճապ.՝ 墨田区 ), Տոկիոյի հատուկ շրջաններից մեկը։ Գտնվում է Տոկիոյի արևելքում։ Զբաղեցնում է 13,75 կմ² մակերես տարածք։ 2014 թվականի օգոստոսի 1-ի տվյալներով բնակչությունը կազմում է 240 296 մարդ, բնակչության խտությունը՝17 476մարդ/կմ²։
Փոստային ինդեքս՝ 120-8510։
Միզյակի

Միզյակի (ուկրաիներեն՝ Мізяки), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1750 թվականին։
2001 թվականի տվյալներով Միզյակի գյուղում բնակվում էր 402 մարդ։ Բնակավայրը զբաղեցնում է 10,54 կմ² տարածք։ Բնակչության խտությունը կազմում էր 38,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոգուշյովկա

Բոգուշյովկա (ռուս.՝ Богушёвка), հայաբնակ գյուղ Ռուսաստանի Դաշնության Կրասնոդարի երկրամասի Մեծ Սոչիի Խոստայի շրջանում, Բզուգու գետի ձախափնյա հովտում։ Գտնվում է շրջկենտրոն հանդիսացող Խոստա միկրոշրջանից 18 կմ հյուսիս-արևմուտք, իսկ Սոչիի կենտրոնից 5 կմ հյուսիս-արևելք, ծովի մակարդակից 202 մ բարձրության վրա։


== Բնակչությունը ==
Համաձայն 2002 թվականի հաշվառումների, գյուղն ուներ 309 բնակիչ, իսկ 2010 թվականի տվյալներով, գյուղում ապրում էր 349 մարդ, մեծամասնությունը հայեր։


== Պատմությունը ==
Գյուղի հիմնադիր է համարվում Բալի Բեդրոսի Խրիստակյանը, ով 1896 թվականին Օսմանյան կայսրությունից գաղթելով, հաստատվել է այս տարածքում, որն այն ժամանակ պատկանում էր ցարական փոխարքա Բոգուշևսկուն։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միթելբերգհայմ

Միթելբերգհայմ (ֆր.՝ Mittelbergheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 675 մարդ, բնակչության խտությունը` 176.24 մարդ/կմ²։ Բնակավայրը զբաղեցնում է 3.83 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 31 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 407 աշխատունակ (15-64 տարեկան)  բնակիչ, որոնցից ակտիվ էին 307-ը, իսկ ոչ ակտիվները` 100։ Ակտիվության ցուցանիշը կազմում է 75,4 %։ 307 աշխատունակ մարդկանցից աշխատել է 279 անձ (147 տղամարդ և 132 կին)։ Գործազուրկ են եղել 28 անձ (15 տղամարդ և 13 կին)։ 100 անաշխատունակներից 38-ը եղել են աշակերտներ կամ ուսանողներ, 45-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մերի Փոփինսը վերադառնում է (ֆիլմ)

«Մերի Փոփինսը վերադառնում է» (անգլ.՝ Mary Poppins Returns), երաժշտական ֆիլմ՝ նկարահանված ռեժիսոր Ռոբ Մարշալի կողմից։ Հիմնված է Պամելա Թրևերսի «Մերի Պոպինս» հեքիաթ-վիպակի վրա։ Ֆիլմը 1964 թվականի «Մերի Փոփինս» ֆիլմի սիկվելն է։
Ֆիլմի համաշխարհային պրեմիերան կայացել է 2018 թվականի դեկտեմբերի 19-ին։


== Սյուժե ==
Ֆիլմում գործողություններն ընթանում են առաջին ֆիլմի դեպքերից 25 տարի անց, Լոնդոնում, Մեծ ճգնաժամի տարիներին։ Այլևս մեծացած Ջեյն Բենքսը դարձել է արհմիութենական ակտիվիստուհի, իսկ նրա կրտսեր եղբայրը՝ Մայքլը, բանկում գանձապահ է աշխատում։ Նա ապրում է Բալենու նրբանցքում, № 17 տանը, տնտեսուհի Էլենի և երեք երեխաների՝ Ջոնի, Ջորջի և Աննաբելի հետ։
Մայքլի կնոջ՝ Քեյքթի մահից մեկ տարի անց Բենքսերի ընտանիք է վերադառնում Մերի Փոփինսը։ Կենսուրախ լապտերավառ Ջեքի և իր ինքնատիպ կախարդական ընդունակությունների օգնությամբ Մերին կրկին ընտանիքին պարգևում է ուրախություն և երջանկություն, ինչը նրանց այնքան անհրաժեշտ էր։ Աննաբելին ու եղբայրներին սպասվում է ծանոթություն բազմաթիվ գունագեղ և արտասովոր մարդկանց հետ, ինչպիսին էր օրինակ Մերի Փոփինսի քույր Թոփսի Թարվին։


== Դերերում ==
Էմիլի Բլանտ - Մերի Փոփինս, ֆիլմի գլխավոր հերոսուհին
Լին-Մանուել Միրանդա - Ջեք, փողոցային լապտերավառ, որը եղել է Բերթի աշակերտը նախկին ֆիլմում
Բեն Ուիշոու - Մայքլ Բենքս, Ջորջ և Ուինիֆրիդ Բենքսերի որդին, մասամբ զբաղված գանձապահ, կոչումով՝ նկարիչ
Էմիլի Մորթիմոր - Ջեյն Բենքս, Մայքլի քույրը, արհմիութենական ակտիվիստուհի
Փիքսի Դևիս - Աննաբել Բենքս, Մայքլի քույրը
Նաթանաել Սալեխ - Ջոն Բենքս, Մայքլի ավագ որդին
Ջոել Դոուսոն - Ջորջ Բենքս, Մայքլի կրտսեր որդին
Ջուլի Ուոլթերս - Էլեն, Մայքլի և Ջեյնի տնտեսուհին
Մերիլ Սթրիփ - Տատյանա-Անաստասիա-Կազատորի Տոպոտրեպոլովսկի (Թոփսի Թարվի), Մերիի էքսցենտրիկ արևելաեվրոպացի քույրը
Քոլին Ֆերտ - Վիլիամ Ուեզերոլ Ուիլքինս, բանկի ներկայիս նախագահը
Ջերեմի Սվիֆթ - Համիլթոն Հուդինգ, պարոն Ուիլքինսի գործընկերներից
Կոբնա Հոլդբրուք-Սմիթ - Թեմփլթոն Ֆրայ, պարոն Ուիլքինսի գործընկերներից
Դիք Վան Դայք - պարոն Դոուս-կրտսեր, բանկի ներկայացուցիչ
Անջելա Լենսբերի - փուչիկներ վաճառող
Դևիդ Ուորներ - ծովակալ Բում, նախկին ռազմածովային սպա
Ջիմ Նորթոն - Պարոն Բիննակլ, նրա ավագ օգնականը
Նոմա Դումեզվենի - օրիորդ Փեննի Ֆարթինգ, պարոն Ուիլքինսի քարտուղարուհին
Թեյրիք Ֆրիմփոնգ - Ագնուս, լապտերավառ է և Ջեքի ընկերն է
Սուդհա Բհուչար - օրիորդ Լարք, Բենքսերի հարևանուհին
Սթիվ Նիքոլսոն - այգու պահակ
Քրիստիան Դիքսոն - կաթնավաճառ
Քրստոֆեր Գոդվին - տեղեկատու ծառայության աշխատակից
Ջոն Դեգլիշ - առաքիչ
Կարեն Դոթրիս - էլեգանտ կին
Յեն Քոննինգհեմ - պանդոկապան
Բիլլի Բարեթ - փողոցի առաջին տղան
Ֆելիքս Քոլլար - փողոցի երկրորդ տղան
Քեյթ Էթվել - փողոցի աղջիկը
Քրիս Օ’Դաուդ]] - Շեյմուս, կառապան
Մարկ Էդդի - Քլայդ ձի
Էդուարդ Հիբերթ - Մերի Փոփինսի անձրևանոցի թութակը
Էշ - Ուիլլոուբի, օրիորդ Լարքի շունը


== Ծանոթագրություններ ==


== Արտաքին հղումներ ==
Պաշտոնական կայք(չաշխատող հղում)
Հրանտ Բաղալյան

Հրանտ Գալուստի Բաղալյան (1927, Լենինական, Հայկական ԽՍՀ, ԱԽՖՍՀ, ԽՍՀՄ), հայ ճարտարապետ, ՀՀ ճարտարապետների միության անդամ։


== Գործունեություն ==
1951 թվականին ավարտել է Երևանի պոլիտեխնիկական ինստիտուտը։ Ղեկավարել է համամիութենական «Կուրորտնախիծ» ինստիտուտի երևանյան մասնաճյուղը։ 1982-1984 թվականներին ղեկավարել է «Երևան-նախագիծ» ինստիտուտը։ Կատարած հիմնական աշխատանքներն են՝ կապի տուն Ուլան-Բատորում, միջազգային հեռախոսակայններ Ալմաթիում, Կույբիշևում, Ստուպինոյում, Ֆրեզնոյում և այլուր, պիոներական ճամբար Մոսկվայի շրջանում, Երևանում՝ բնակելի տներ Ձերժինսկու և Տպագրիչների փողոցներում, «Հայկոմունալնախագիծ» ինստիտուտը և այլ հաստատություններ, Մասիսում՝ հիվանդանոց-պոլիկլինիկա, դեղատուն և այլ շինություններ, Արզականում՝ «Պոլիվինիլացետատ» գործարանի պրոֆիլակտորիում, Ջերմուկում՝ առողջարան, Գյումրիում՝ հրուշակեղենի գործարան և զբոսայգի, Նորադուզում՝ ձկնորսների հանրակացարան, Էջմիածնում՝ զբոսայգի, մարզադաշտի վերակառուցում և այլ աշխատանքներ։


== Ծանոթագրություններ ==
Պիեռ Մարի Ռենե Վալդեկ-Ռուսո

Պիեռ Մարի Ռենե Էռնեստ Վալդեկ-Ռուսո (ֆր.՝ Pierre Marie René Ernest Waldeck-Rousseau, դեկտեմբերի 2, 1846(1846-12-02)[…], Նանտ - օգոստոսի 10, 1904(1904-08-10)[…], Կորբեյ-Էսոն), ֆրանսիացի քանդակագործ և պետական գործիչ։ Մասնագիտությամբ փաստաբան։
1879-1889 թթ.՝ պատգամավորների պալատի անդամ, հարել է հանրապետականներին։ 1881 և 1883-1885 թթ.՝ ներքին գործերի նախարար։ 1884 թվականին անցկացրել է օրենք արհմիությունների օրինականացման վերաբերյալ։ 
Ֆրանսիայի գլխավեր շտաբի սպա Դրեյֆուսի (որին մեղադրում էին գերմանացի լրտես լինելու մեջ) գործի կապակցությամբ առաջացած քաղաքական սուր ճգնաժամի պայմաններում Վալդեկ Ռուսուն դիմել է քաղաքական մանևրի, կազմել, այսպես կոչված, հանրապետական կենտրոնացման կոալիցիոն կառավարություն (1899-1902)՝ ընդգրկելով բոլոր խմբավորումները՝ Փարիզի կոմունայի գեներալ Գ․ Գալիֆեից մինչև Միլիերանը։


== Ծանոթագրություններ ==
Բովաքար լեռ

Բովաքար, Խալաբ, Խալապդաղ, Հալաբ, լեռնագագաթ Հայաստանի Լոռու մարզում։ Հալաբի լեռնաշղթայի ամենաբարձր (3016 մ)՝ կետմ է։ Մարգահովիտ գյուղից 6 կմ հյուսիս։ : Բովաքարի արևելյան լանջից է սկիզբ առնում Դեբեդի աջ՝ Ալարեքս վտակը։ Լեռնակատարը սեղանակերպ է, լանջերը ծածկված են քարակույտերով, մերձալպյան և ալպյան բուսականությամբ։ Կազմված է էոցենի հրաբխանստվածքային ապարներից և գրանոդիորիտային ներժայթուքներից։ Ձևավորվել է գոգածալքային կառույցի վրա։ Լանդշաֆտը լեռնամարգագետնային է, հյուսիսային լանջին կան անտառներ։


== Ծանոթագրություններ ==
Օրամել Հինքլի Սիմփսոն

Օրամել Հինքլի Սիմփսոն (անգլ.՝ Oramel Hinckley Simpson, մարտի 20, 1870(1870-03-20), Washington, Սենտ Լանդրի շրջան, Լուիզիանա, ԱՄՆ - նոյեմբերի 17, 1932(1932-11-17), Օռլեան շրջան, Լուիզիանա, ԱՄՆ), ամերիկացի քաղաքական գործիչ, Լուիզիանայի 39-րդ նահանգապետ։


== Կենսագրություն ==
Օրամել Հինքլի Սիմփսոնը ծնվել է 1870 թվականի մարտի 20-ին, Վաշինգտոնում, Լուիզիանա՝ Սեմյուել և Մերի Էսթեր (ի ծնե՝ Բիր) Սիմփսոնների ընտանիքում։ 1890 թվականին ավարտել է Լուիզիանայի հարյուրամյա քոլեջը, իսկ 1893 թվականին Տուլեյնի համալսարանում ստացել է իրավաբանի դիպլոմ։
1893-1899 թվականներին Սիմփսոնն իրավաբան է աշխատել Նոր Օռլեանում, որից հետո կարճ ժամանակվա ընթացքում ԱՄՆ դրամահատարանում զբաղեցրել է գրագրի պաշտոն։ 1899 թվականին ամուսնացել է Լուիզա Պիչետի հետ, որը Նոր Օռլանից էր։ Նրանք երեխաներ չեն ունեցել։
1900-ից 1908 թվականներին Սիմփսոնը եղել է Լուիզիանայի սենատի քարտուղարի օգնական, 1908-ից 1924 թվականներին՝ Սենատի քարտուղար, իսկ 1924-ից 1926 թվականներին՝ փոխնահանգապետ։ 1921 թվականին եղել է Լուիզիայի սահմանադրական կոնվենտի քարտուղար։
1926 թվականի հոկտեմբերի 11-ին մահացել է նահանագապետ Հենրի Ֆուկուան, և Սիմփսոնը, լինելով փոխնահանգապետ, զբաղեցրել է նրա պաշտոնը։ Սիմփսոնը պաշտոնը զբաղեցնելու ընթացքում վերահիմնադրել է Լուիզիանայի ավտոմոբիլային ճանապարհների հանձնաժողովը, ինչպես նաև դեմ է հանդես եկել Փոնչարթրեյն լճի արևելյան հատվածով անցնող վճարովի կամուրջին, որը կառուցվել էր Նոր Օռլեանը և Սլայդելան միացնելու համար։ Նրան չի հաջողվել աջակցություն ստանալ, բայց կարողացել է լաստանավով անվճար տեղափոխություններ կազմակերպել։
Այդ ժամանակ կրկին ի հայտ է եկել Կու-կլուքս-կլանը։ Նահանգի օրենսդրական ժողովն ընդունել էր օրենք, որն արգելում էր կրել Կու-կլուքս-կլանի հագուստները, գլխանոցները և դիմակները՝ բացառությամբ այն դեպքերի, երբ դրանք կրել են Մարիդի Գրայի, դիմակահանդեսների և երեկույթների ժամանակ։
1927 թվականին տեղի է ունեցել Միսսիսիպիի հովտի մեծ հեղեղումը, որը ստիպել էր Սիմփսոնին պայթեցնել թումբը։ Այդ թումբը կառուցվել էր Նոր Օռելանի պաշտպանության համար։ Դա փրկել էր քաղաքը մեծ կործանումներից, բայց հանգեցրել է ավելի քան 100 հազար հեկտար հողերի ամայացմանը, որոնք տեղակայված էին գետի ստորին հատվածում։ Հեղեղումից տուժվածներին փոխհատուցում է տրվել։
Սիմփսոնը լքել է նահանագապետի պաշտոնը 1928 թվականի մայիսի 21-ին։ Ավելի ուշ որպես հատուկ գործակալ է ծառայել նահանգի հարկային հանձնաժողովում, ինչպես նաև` եղել է ժառանգության հարկի հավաքման օրինական նախագահ։ 1932 թվականին որոշ ժամանակ զբաղեցրել է Մահանագի սենատի քարտուղարի պաշտոնը։
Օրամել Հինքլի Սիմփսոնը մահացել է 1932 թվականի նոյեմբերի 17-ին, Նոր Օռլեանում՝ 62 տարեկան հասակում և հուղարկավել է Գրինվուդի գերեզմանատանը։


== Ծանոթագրություններ ==


== Գրականություն ==
Robert Sobel, John Raimo. Biographical Directory of the Governors of the United States, 1789–1978. — Westport, Conn.: Meckler Books, 1978. — Т. 2.
Joseph G. Dawson III. The Louisiana Governors: From Iberville to Edwards. — Baton Rouge: Lousiana State University Press, 1990.
Իգոր Վիհրով

Իգոր Վիհով (լատիշ․՝ Igors Vihrovs, ծնվել է՝ 6 հունիսի, 1978, Ռիգա, Լատվիայի ԽՍՀ, ԽՍՀՄ), լատվիացի մարմնամարզիկ, անկախ Լատվիայի պատմության մեջ առաջին օլիմպիական չեմպիոնը։


== Կենսագրություն ==
Իգոր Վիհրովը ծնվել է 1978 թվականի հունիսի 6-ին Ռիգայում։ Մարմնամարզությամբ սկսել է զբաղվել 7 տարեկանից։ 2000 թվականին նախնական մրցումների արդյունքներով (որոնցում նա հանդես էր եկել ավելի լավ, քան իր հասակակից Եվգենի Սապրոնենոկոն) ընդգրկվում է Լատվիայի օլիմպիական հավաքականի կազմում, և անսպասելիորեն վաստակում է ոսկե մեդալ ազատ ոճի վարժություններ մարզաձևում՝ այդպիսով դառնալով անկախ Լատվիայի առաջին օլիմպիական չեմպիոնը։ 2001 թվականին Գենտում կայացած աշխարհի առաջնության ժամանակ արժանացել է բրոնզե մեդալի։ 29 տարեկան հասակում վնասվածքի պատճառով ստիպված է եղել թողնել մեծ սպորտը։ Իգոր Վիհրովը Եվգենի Սապրոնենկոյի հետ միասին մարզադպրոց է բացել երեխաների համար։


== Ծանոթագրություններ ==


== Արտաքին հղումներ ==
«Օլիմպիադայից ես վերադարձա ճերմակած մազերով…»(չաշխատող հղում)
Օլիմպիական վիճակագրությունը Sports-Reference.com կայքում Archived 2011-07-14 at the Wayback Machine.
Լինա Մորգենշթերն

Լինա Մորգենշթերն (գերմ.՝ Lina Morgenstern, իսկական ազգանունը՝ Բաուեր, նոյեմբերի 25, 1830(1830-11-25), Վրոցլավ, Սիլեզիա, Պրուսիայի թագավորություն - դեկտեմբերի 16, 1909(1909-12-16), Բեռլին, Գերմանական կայսրություն), գերմանացի գրող, լրագրող, խմբագիր, մանկավարժ և հասարակական գործիչ։


== Կենսագրություն ==
Լինա Բաուերը ծնվել է 1830 թվականի նոյեմբերի 25-ին Բրեսլաու քաղաքում (այժմ՝ Վրոցլավ, Լեհաստան)։ Մանուկ հասակում հուդայականության դասեր է ստացել Աբրահամ Գեյգերի կողմից։

1848 թվականի գերմանական հեղափոխությունը 17-ամյա աղջկան դրդել է զբաղվել քաղաքական և սոցիալական հարցերով, և շուտով նա գերմանական մամուլում՝ մի շարք փայլուն հրապարակումների շնորհիվ, չնայած երիտասարդ տարիքին, ձեռք է բերել կարեկցող և խոհուն գրողի անուն։
1854 թվականին Լինա Բաուերն ամուսնացել է կալիշցի վաճառական Թեոդոր Մորգենշթերնի հետ և վերցրել նրա ազգանունը։ Երբ վերջինիս մոտ ֆինանսական ճգնաժամ է սկսվել, Լինան ստիպված զբաղվել է մանկական գրքույկներ գրելով, որպեսզի փող վաստակի և կարողանա կերակրել ընտանիքին։
1859 թվականին՝ Բեռլինի Ֆրեբելյան ընկերության հիմնադրումից հետո, Լինա Մորգենշթերնը դարձել է ընկերության կոմիտեի ամենանշանավոր անդամը, իսկ 1860 թվականին հրատարակել է «Das Paradies der Kindheit»-ը՝ կազմակերպության հիմնադիր Ֆրիդրիխ Ֆրյոբելի մեթոդով առաջին գերմանական դասագիրքը։
Դառնալով կանանց շարժման ղեկավար՝ Լինա Մորգենշթերնը, բացի մեծահասակների և երեխաների մանկավարժության և պատմվածքների վրա աշխատելուց, Բեռլինում հիմնադրել է ութ մանկապարտեզ, կանանց գիտական կրթության ակադեմիա, գյուղատնտեսական դպրոց, տնային բժշկության դասընթացներ, արհեստագործական դպրոց և մի շարք այլ ուսումնական հաստատություններ, հիմք է դրել աշխատողների, ինչպես նաև մայրերի պարբերական հանդիպումների կազմակերպմանը։
1866 թվականին՝ ավստրո-պրուսա-իտալական պատերազմի սկսվելուց հետո, Լինա Մորգենշթերնը սկսել է իր գործունեությունը նվիրել աղքատների համար ճաշարանների կառուցմանը։

1874 թվականից Մորգենշթերնը սկսել է խմբագրել «Deutsche Hausfrauenzeitung», 1885 թվականից՝ «Allgem»։ Frauenkalender», իսկ 1889 թվականից՝ «Für junge Mädchen» թերթերը։
1890-ական թվականներից սկսվել է նրա ակտիվ գործունեությունը՝ որպես եվրոպական ամուր աշխարհի գաղափարի ջատագով։ 1895 թվականին Լինա Մորգենշթերնն ընտրվել է «Alliance des femmes pour la Paix»-ի փոխնախագահ։
1896 թվականին Մորգենշթերնը Գերմանիայի մայրաքաղաքում գումարել է կանանց առաջին միջազգային կոնգրեսը, որին ներկա էին աշխարհի բոլոր կողմերից շուրջ 1800 պատվիրակներ։
Գործնական գործունեության հետ մեկտեղ ընթացել է նաև նրա գրական աշխատանքը, որն ուղղված էր առավելապես կանանց հարցի մշակմանը և դաստիարակությանը։
Լինա Մորգենշթերնը մահացել է 1909 թվականի դեկտեմբերի 16-ին Բեռլինում և թաղվել տեղի հրեական գերեզմանատանը։


== Ընտրյալ մատենագիտություն ==
Frauen des 19 Jahrhund., 1888, 3 հատոր հարուստ նկարազարդումներով,
Friedrich Fröbel’s Leben und Wirken, 1882,
Die Frauenarbeit in Deutschland, 1893։


== Ծանոթագրություններ ==


== Գրականություն ==
Allgem. Zeit. des Jud., 1900, 30 ноября;
Когут А. «Знаменитые евреи», II, 412—413;
Ost und West, 1910, № 1. [По Jew. Enc., IX, 16—17]
Կոնսկովոլա

Կոնսկովոլա (լեհ.՝ Końskowola), Լեհաստանի հարավ արևելքում գտնվող գյուղ, գտնվում է Լյուբլինի և Պուլավայի միջև՝ Կուրով գյուղից ոչ հեռու։ Կոնսկովոլան տեղակայված է Կուրուվկա գետի ափին։ Հանդիսանում է Կոնսկովոլա գմինայի կենտրոնը։
Բնակչությունը՝ 2188 բնակիչ (2004)։
1532-1870 թվականներին ունեցել է քաղաքի կարգավիճակ։


== Անվանում ==
Կոնսկովոլա անվանումը ծագել է «Վոլյա» բառից, որը իր հերթին ծագել է գյուղի տեր հանդիսացող Յան Կոնինսկիի ազգանվան անվանումից։ Առաջին անգամ Կոնսկովոլա անվանումը հանդիպում է 1442 թվականին։


== Պատմություն ==
Գյուղը հիմնադրվել է մոտովորապես 14-րդ դարում՝ Վիտովսկա Վոլյա անվանումով, հետո անվանումը փոխվել է և դարձել Կոնսկովոլա և ժամանակակից հնչեղություն ստացել է 19-րդ դարում։
1532 թվականի հունիսի 18-ից համարվում է քաղաք։ Կոնսկովոլան համարվում է մթերքներ վաճառելու առևտրական կենտրոն, այստեղ են գտնվում նաև մի քանի թեթև արդյունաբերական գործարաններ։ Լեհաստանի տարբեր շրջաններից մարդիկ ներգաղթել են այստեղ։
Կոնսկովոլայի հետագա պատմությունը համընկնում է տարածաշրջանի պատմությանը։ Լեհաստանի երրորդ բաժանումից հետո քաղաքը 1795 թվականին անցել է Ավստրիային։ 1809 թվականին դարձել է Վարշավայի դքսության մի մասը՝ ստանալով Լեհական թագավորություն անվանումը՝ 1815 թվականին։ 1863-1864 թվականների լեհական ապստամբությունից հետո՝ 1870 թվականին, Կոնսկովոլան վերջնականապես կորցրել է քաղաքի կարգավիճակը։ 1905-1907 թվականների ռուսական հեղափոխության ընթացքում այստեղ անց են կացվել համերաշխության բազմաթիվ գործադուլներ։ 1918 թվականից նորից մտել է Լեհաստանի կազմի մեջ։
Երկրորդ համաշխարհային պատերազմի սկզբում՝ 1939 թվականի սեպտեմբերի 15-ին, Կոնսկովոլան շրջափակվել է Գերմանիայի կողմից։ Այստեղ կառուցվել է պատերազմի գերիների համար համակենտրոնացման ճամբար, որը գոյություն է ունեցել մինչև 1943 թվականը։ Ռազմագերիներն աշխատել են Գերմանիայի համար՝ տեղի ֆերմաներում, ինչպես նաև ճանապարհաշինարարական աշխատանքներ են իրականացրել։
Երկրորդ համաշխարհային պատերազմի ժամանակ այստեղ է կազմավորվել գետտոն, որի մեջ ընդգրկել են հրեաներին։ 1942 թվականի մայիսի 8-ին նացիստների գործողությունների շնորհիվ շատ հրեաներ բռնվել են և տեղափոխվել Սոբիբոր՝ համակենտրոնացման ճամբար։ 1942 թվականի հոկտեմբերին գետտոյի բնակչությունը ոչնչացվել է։ Գերմանական պահեստային ոստիկանության 101 գումարտակը սպանդ է իրականացրել։ Մոտ 1000 հրեա՝ ներառյալ կանայք և երեխաներ սպանվել են մոտակա անտառում։ Մնացածները տեղափոխվել են այլ ճամբար։
1944 թվականին խորհրդային զորքերի մոտեցման ընթացքում գերմանացիները ցանկացել են հրդեհել քաղաքը։ 1944 թվականի հուլիսի 25-ին գերմանացիները մարտեր են մղել լեհական Կրայովի բանակի ընդհատակյա ջոկատների և նրանց միացած Խլոպսկիի պարտիզանական ջոկատների հետ։ Կարմիր բանակի հարձակողական ուժերի հետ մեկտեղ հակաֆաշիստները կարողացել են ազատագրել երկրամասը։


== Տուրիզմ ==
Ամենահայտնի տեսարժան վայրը կաթոլիկ եկեղեցին է՝ Օպալինսկիների և Լյուբոմիրսկիների ընտանեկան գերեզմանոցով, այլ տապանաքարերով, ևս մեկ եկեղեցի, որը կառուցվել է «Լյուբլինյան վերածննդի» ոճով՝ 1613 թվականին։ Այստեղ կա նաև լյութերական գերազմանոց։
Կոնսկովոլան հայտնի է նաև նրանով, որ այստեղ են մահացել Ֆրանց Զաբլոցկին և Ֆրանցիշեկ Դիոնիզի Կնյազնինը։


== Ծանոթագրություններ ==


== Արտաքին հղումներ ==
История деревни Коньсковоля
Коньсковоля во время войны
Списки перевезённых в Собибор
Կալոթա

Կալոթա (վրաց.՝ კალოთა), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 132 մարդ։


== Ծանոթագրություններ ==
Խամիլենա (քաղաք)

Խամիլենա  (իսպ.՝ Jamilena), քաղաք և համայնք Իսպանիայում, մտնում է Խաեն պրովինցիայի մեջ, որն էլ իր հերթին մտնում է Անդալուսիա ինքնավար համայնքի մեջ։ Համայնքը մտնում է Մեծ Խաեն շրջանի կազմի մեջ։ Տարածքը՝ 8,96 կմ2։ Բնակչությունը՝ 3521 (2010 թվականին)։ Հեռավորությունը պրովինցիայի վարչական կենտրոնից՝ 16 կմ։


== Արտաքին հղումներ ==
Asociación Cultural y de Estudios Jamilenudos
Bicentenario del Nacimiento del Padre Rejas
Página web sobre Jamilena Archived 2019-09-03 at the Wayback Machine.
Diaro de Jamilena Archived 2017-05-19 at the Wayback Machine.
Ayuntamiento de Jamilena
Estadísticas de Jamilena (IEA)
Portal Jamilena Cofrade
Jubileo año 2000 en Jamilena
Página dedicada al maestro Miguel Ángel Colmenero
Fotos de Jamilena(չաշխատող հղում)
Կովկասյան միութենական կոմիտե

ՌՍԴԲԿ Կովկասյան Միութենական կոմիտե, ՌՍԴԲԿ Կովկասյան միության ղեկավար մարմին։ Ստեղծվել է Կովկասի սոցիալ-դեմոկտրատական կազմակերպությունների 1-ին համագումարում (1903 թվականի մարտ, Թիֆլիս)։ Կովկասյան Միութենական կոմիտեի առաջին կազմում ընտրվել են Մ. Զ. Բոչորիձեն, Բ. Մ. Կնունյանցը, Ա. Դ. Ծուլուկիձեն, Ֆ. Ի. Մախարաձեն, Մ. Դ. Ցխակայան, Ա. Դ. Զուրաբյանը և ուրիշներ։ Ավելի ուշ տարբեր ժամանակներում Կովկասյան անդամներ են եղել Ն. Ն. Ալաջալովան (Աղաջանյան), Վ. Ս. Բորովսկին, Պ. Ա. Ջափարիձեն, Ս. Դ. Շահումյանը, Ս. Սպանդարյանը, Ի. Վ. Ստալինը և ուրիշներ։ 
Համարվել է ՌՍԴԲԿ-ի անբաժանելի մասը։ ՌՍԴԲԿ 2-րդ համագումարին Կովկասից մասնակցող պատգամավորները ընտրվել էին Կովկասյան Միութենական կոմիտեի երաշխավորությամբ։ 1903 թվականի սեպտեմբերին ՌՍԴԲԿ Կովկասյան Միութենական կոմիտեի Կենտրոնական կոմիտեն ճանաչվել է որպես կուսակցության շրջանային կազմակերպություն։ Կոմիտեն հրավիրում էր համագումարներ և կոնֆերանսներ, որտեղ քննարկվում էին ՌՍԴԲԿ ԿԿ-ի զեկուցումները։ Կովկասյան Միութենական կոմիտեի, տեղական կուսակցական կոմիտեների հաշվետվությունները, զենք ձեռք բերելու և զինված ապստամբության նախապատրաստման և այլ հարցեր։ Ունեցել է գաղտնի տպարան, հայերեն, ռուսերեն և վրացերեն հրատարակում էր «Պրոլետարիատ» և «Բրձոլա» («Կռիվ») թերթերի միացումից ստեղծված, «Պրոլետարիատի կռիվ» («Պրոլետարիս բրձոլա», «Բորբա պրոլետարիատա») քարոզչական թերթը, «Պրոլետարիատի կռվի թերթիկ»-ը, ինչպես նաև մարքսիստական գրականություն, ագիտացիոն կոչեր ու թռուցիկներ, որոնք տարածվում էին քաղաքներում և զորամասերում։ 
Լենինը մշտական աջակցություն է ցույց տվել Կովկասյան Միութենական կոմիտեին։ ՌՍԴԲԿ 4-րդ համագումարի նախօրյակին, բոլշևիկյան և մենշևիկյան կոմիտեների միավորման կապակցությամբ, Կովկասյան Միութենական կոմիտեն դադարեցրել է իր գործունեությունը։
Վիլյամ (բրազիլացի ֆուտբոլիստ)

Վիլյամ դե Ասևեդո Ֆուրտադո (պորտ.՝ William de Asevedo Furtado, ապրիլի 3, 1995(1995-04-03), Պելոտաս, Ռիու Գրանդի դու Սուլ, Բրազիլիա), բրազիլացի ֆուտբոլիստ, պաշտպան։ Հանդես է գալիս գերմանական «Վոլֆսբուրգ»-ի կազմում։
2016 թվականին մասնակցել է Օլիմպիական խաղերին։


== Ակումբային կարիերա ==


=== «Ինտերնասիոնալ» ===
2012 թվականին Վիլյամը միացել է բրազիլական «Ինտերնասիոնալ»-ի ակադեմիային։
Թիմի հիմնական կազմ հրավիրվել է 2014 թվականին։ Նա դարձել է Գաուշո նահանգի առաջնության չեմպիոն։ 2016 թվականի մարտին Վիլյամը երկարաձգել է իր պայմանագիրը մինչև 2018 թվականը։


=== «Վոլֆսբուրգ» ===
2017 թվականի հունիսի 15-ին Վիլյամը տեղափոխվել է գերմանական «Վոլֆսբուրգ»։ Նա թիմի հետ կնքել է 5 տարվա պայմանագիր։


== Միջազգային կարիերա ==
2016 թվականին Բրազիլիայի օլիմպիական հավաքականի կազմում Վիլյամը մասնակցել է Օլիմպիական խաղերին և դարձել չեմպիոն։ Նա մասնակցել է Հարավաֆրիկյան Հանրապետության, Իրաքի և Դանիայի հավաքականների դեմ խաղերին։


== Ձեռքբերումներ ==


=== Ակումբային ===
Գաուշի լիգայի գավաթակիր - 2015


=== Միջազգային ===
Օլիմպիական խաղերի չեմպիոն - 2016


== Ծանոթագրություններ ==


== Արտաքին հղումներ ==
Էջը soccerway.com կայքոմ
Էջը sports.ru կայքում
Պրոֆիլը transfermarkt.com կայքում(անգլ.)
Defraggler

Defraggler, անվճար ծրագիր, որը իրենից ներկայացնում է հզոր և օգտագործման մեջ պարզ գործիք կոշտ սկավառակի դեֆրագմենտացիայի համար։ Ծրագիրը ստեղծվել է բրիտանական Piriform Limited և գրվել է C++ ծրագրային լեզվով։


== Բնութագիր ==
Ծրագիրը կարող է ամբողջությամբ վերամշակել առանձին ֆայլեր, ֆայլերի խմբեր կամ ամբողջական սկավառակներ։ Ծրագիրը ապահովում է NTFS, FAT32 և exFAT ֆայլային ֆորմատները։


== Հնարավորություններ ==
Այն ազատում է տեղ սկավառակի վրա հետագա դեֆրագմենտացիայի համար։
Արագ դիֆրագմենտացիա
Սկավառակի ազատ տարածքի դեֆրագմենտացիա
Ինքնավար դեֆրագմենտացիայի պլանավորում
Բազմալեզում միջերես;


== Դյուրակիր տարբերակներ ==
Defraggler Portable, մասնագիտացված հատուկ տարբերակ, որը նախատեսված է շարժական հիշողության կրիչներից աշխատելու համար՝ ինչպիսին են օրինակ՝ USB կրիչը, Memory Stick և այլն։


== Համակարգի պահանջներ ==
Ծրագիրը աշխատում է Microsoft Windows օպերացիոն համակարգերի վրա՝ Windows XP, Windows Vista, Windows 7, Windows 8, Windows 10։


== Տես նաև ==
PageDefrag
UltraDefrag


== Ծանոթագրություններ ==


== Արտաքին հղումներ ==
Defraggler-ի պաշտոնական կայք (անգլ.)
Piriform-ի պաշտոնական կայք (անգլ.)
Սերգեյ Սվետլիչնիյ։ «Առաջին անհրաժեշտության 25 ծրագրեր»։ Домашний ПК։ Արխիվացված է օրիգինալից 2012-03-14-ին։ Վերցված է 2010-02-16
Պիևե դի Չենտո

Պիևե դի Չենտո (իտալերեն՝ Pieve di Cento), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը՝ 6653 մարդ։ Բնակչության միջին խտությունը՝ 419,8 մարդ/կմ²։ Զբաղեցնում է 15,85 կմ² տարածք։ Փոստային ինդեքս՝ 40066։ Հեռախոսային կոդը՝ 051։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.pieve.provincia.bo.it Archived 2006-02-05 at the Wayback Machine.


== Ծանոթագրություններ ==
Պորտիա Վուդման

Պորտիա Վուդման (անգլ.՝ Portia Woodman, հուլիսի 12, 1991(1991-07-12), Kawakawa, Far North District, Նորթլենդ, Նոր Զելանդիա), նորզելանդացի ռեգբիստուհի, որը հանդես է գալիս եզրային դիրքում, 2016 թվականի Ամառային օլիմպիական խաղերի արծաթե մեդալակիր Նոր Զելանդիայի ռեգբիի հավաքականի կազմում, ռեգբիի աշխարհի չեմպիոն ռեգբի-7 (2013 և 2018) և ռեգբի-15 (2017) կատեգորիաներում։


== Կենսագրություն ==


=== Ընտանիք ===
Ծագումով Նգապուհի իվիից է։ Ծնվել է սպորտային ընտանիքում. հայրը՝ Քաուհենա Վուդմանը և հորեղբայրը՝ Ֆրեդ Վուդմանը, եղել են ռեգբիստնե և «Օլլ Բլեքսի» խաղացողներ, մորաքույրը՝ Թե Արոհա Քինենը, հանդես է եկել Նոր Զելանդիայի նեթբոլի հավաքականում։ Բացահայտ լեզբուհի է։ 


=== Խաղային կարիերա ===
Նախկինում խաղացել է նեթբոլ Northern Mystics ակումբում, 2012 թվականին անցել է  ռեգբիի։ Մանուկաու նահանգի հավաքականի խաղացող է։ 2013 թվականին նորամուտը նշել է ռեգբիի կանանց հավաքականում Անգլիայի դեմ խաղում։ Ռեգբի-7 հավաքականի կազմում նորամուտը նշել է Ռուսաստանում կայացած աշխարհի առաջնությունում և նվաճել է չեմպիոնի տիտղոսը։ Թիմի հետ հաղթել է նաեւ ռեգբի-15 աշխարհի առաջնությունում 2017 թվականին, ռեգբի-7 աշխարհի առաջնությունում 2018 թվականին և ռեգբի-7 մրցաշարը 2018 թվականի Համագործակցության խաղերում։
Պորտիա Վուդմանը մասնակցել է Ռիո դե Ժանեյրոյի Օլիմպիական խաղերին՝ 10 փորձերի շնորհիվ հավաքելով 50 միավոր և դառնալով ռեկորդակիր միավորների և արձանագրված փորձերի թվով, սակայն նրա հավաքականը եզրափակչում պարտվել է ավստրալիացիներին։ 2017 թվականին Պորտիան World Rugby-ի վարկածով ճանաչվել է աշխարհի լավագույն ռեգբիստուհի, իսկ ռեգբի-7-ի համաշխարհային սերիայում դարձել է ռեկորդակիր գրանցված փորձերի թվով։
2020 թվականի Օլիմպիական խաղերում Պորտիա Վուդմանը Նոր Զելանդիայի ռեգբի-7 թիմի կազմում նվաճել է ոսկե մեդալ։


== Ծանոթագրություններ ==


== Արտաքին հղումներ ==
Պորտիա Վուդմանի օլիմպիական վիճակագրությունը Sports-reference կայքում
Պորտիա Վուդմանը World Rugby Sevens Series կայքում
«Профиль» (անգլերեն)։ International Olympic Committee։ Արխիվացված է օրիգինալից 2021-08-10-ին։ Վերցված է 2021-08-10
Օնիկ Բեյբության

Օնիկ Արամի Բեյբության (1924, Եղվարդ, Հայաստան), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Օնիկ Բեյբությանը ծնվել է 1924 թվականին, Աշտարակի շրջանի Եղվարդ գյուղում։ 1942 թվականին ավարտել է տեղի միջնակարգ դպրոցը։ Ավարտելուց հետո Օնիկը զորակոչվել է զինվորական ծառայության։ Իր մարտական ծառայությունն անցկացրել է սևծովյան նավատորմում։ Սովորել է ռազմական ուսումնարանում։
Գերմանաֆաշիստական զավթիչների դեմ կռվել է Նովոռոսիյսկի մոտ, Մալայա զեմլյայում։ Մալայա զեմլյայում նավամատույց էր կառուցվել դեսանտային նավերն ընդունելու համար։ Երբ նավամատույցին են մոտեցել 10-ից ավելի դեսանտային նավեր, նկատել են, որ ջրի ալիքները դեպի նավերն են նետում լողացող հսկա ական։ Ականի վրա կրակելը շատ վտանգավոր էր, քանի որ նավերը շատ մոտ են գտնվել։ Առանց խուճապի մատնվելու Բեյբությանն իր մարտական ընկերների հետ մակույկով զգուշորեն մոտենում են ականին և հեռացնելով պայթեցնում են։ Այնուհետև Բեյբությանը մասնակցել է Թամանի թերակղզու, Կերչի, Սևաստոպոլի, Օդեսայի, Խերսոնի, Իզմայիլի ազատագրման հերոսական մարտերին։ Ցուցաբերած քաջության համար երիտասարդ ծովայինը պարգևատրվել է «Խիզախության համար», «Մարտական ծառայությունների համար» և այլ մեդալներով։
1948 թվականին Բեյբությանը զորացրվել է բանակից և սովորել Երևանի Խաչատուր Աբովյանի անվան մանկավարժական ինստիտուտի ֆիզիկամաթեմատիկական ֆակուլտետում։ Ավարտելուց հետո աշխատել է Լուսակերտի, ապա՝ Եղվարդի դպրոցներում, որպես տնօրեն։ 1972 թվականից Բեյբությանը ղեկավարել է Նաիրիի շրջանային խորհրդի գործկոմի ժողկրթության բաժինը։


== Պարգևներ ==
«Խիզախության համար» մեդալ
«Մարտական ծառայությունների համար» մեդալ


== Ծանոթագրություններ ==
Քարտեր շրջան (այլ կիրառումներ)

Քարտեր շրջան, կարող է վերաբերել՝

Քարտեր շրջան - ԱՄՆ Միսսուրի նահանգի 114 վարչական միավորներից մեկը
Քարտեր շրջան - ԱՄՆ Մոնտանա նահանգի 56 վարչական միավորներից մեկը
Քարտեր շրջան - ԱՄՆ Թենեսի նահանգի 95 վարչական միավորներից մեկը
What I’ve Done

«What I’ve Done», ամերիկյան Linkin Park խմբի երգը և նրանց երրորդ՝ Minutes to Midnight ստուդիական ալբոմի առաջին սինգլը։ 2007 թվականի ապրիլի 1-ին երգը թողարկվեց ռադիո, ձայնասկավառակը հասանելի դարձավ ապրիլի 30-ին։
2008 թվականի նոյեմբերի 13-ին սինգլը RIAA-ի կողմից արժանացել է բազմապլատինային հավաստագրման։
Խմբի YouTube-ի պաշտոնական ալիքում տեսահոլովակը ներկայումս ունի ավելի քան 550 միլիոն դիտում։


== Երգերի ցանկ ==
Բոլոր երգերի հեղինակն է — Linkin Park. 


== Դիագրամներ ==


=== Տարեկան դիագրամներ ===


=== Հավաստագրում ===


== Սաունդթրեք ==
Այս երգը հանդիսանում է «Տրանսֆորմերներ» ֆիլմի սաունդթրեքը։


== Ծանոթագրություններ ==


== Արտաքին հղումներ ==
Պաշտոնական տեսահոլովակ YouTube-ում
«What I’ve Done» տեքստի բառերը և թարգմանությունը